**Αθήνα:** 23.04.2020

**Αρ. Πρωτ.:** 558

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Ειδικά μέτρα για εκπαιδευτικούς, φοιτητές και μαθητές με αναπηρία κατά το άνοιγμα των σχολείων**

Επιστολή προς την υπουργό Παιδείας [σχετικά με τα μέτρα που πρέπει να ληφθούν για την προστασία των εκπαιδευτικών, των μαθητών και των φοιτητών](https://www.esamea.gr/our-actions/ypdbmth/4751-lipsi-eidikon-metron-prostasias-gia-ekpaideytikoys-e-e-p-e-b-p-me-anapiria-i-xronia-pathisi-mathites-kai-foitites-me-anapiria-i-xronia-pathisi-apo-ton-koronoio-covid-19) με αναπηρία και χρόνιες παθήσεις και των οικογενειών τους, κατά το επικείμενο άνοιγμα των σχολείων, απέστειλε η ΕΣΑμεΑ.

Οι εκπαιδευτικοί με αναπηρία ή χρόνια πάθηση, οι εκπαιδευτικοί που προστατεύουν άτομο με αναπηρία ή χρόνια πάθηση, αλλά και οι μαθητές και οι φοιτητές με αναπηρία ή χρόνια πάθηση, θα έρθουν αντιμέτωποι με σωρεία προβλημάτων, σε περίπτωση που επιστρέψουν κανονικά στις αίθουσες των σχολείων, αν δεν διασφαλιστεί η προστασία τους από την εξάπλωση του κορονοϊού και τις επιπλοκές της νόσου, λόγω των σοβαρών προβλημάτων υγείας που ήδη αντιμετωπίζουν.

Για αυτό το λόγο η ΕΣΑμεΑ ζητά κατά το άνοιγμα των εκπαιδευτικών δομών όλων των βαθμίδων, να ληφθούν ειδικά μέτρα προστασίας για όλες αυτές τις κατηγορίες πολιτών, εκπαιδευτικούς, Ε.Ε.Π., Ε.Β.Π. με αναπηρία ή χρόνια πάθηση, εκπαιδευτικούς που προστατεύουν άτομο με αναπηρία ή χρόνια πάθηση, μαθητές και φοιτητές με αναπηρία ή χρόνια πάθηση, ώστε να διασφαλιστεί η υγεία όλων από τον κορονοϊό covid-19 και να μην κινδυνεύσει κανένας.

Ταυτόχρονα τα ίδια ειδικά μέτρα προστασίας πρέπει να ληφθούν και κατά τη διαδικασία των πανελληνίων εξετάσεων, τόσο για τους μαθητές με αναπηρία ή χρόνια πάθηση, όσο για τους εκπαιδευτικούς με αναπηρία ή χρόνια πάθηση.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |